ประกาศธนาคารแห่งประเทศไทยที่ สรบ. 4 /2563เรื่อง บริการจําหน่ายตราสารหนี้ภายใต้การให้บริการ Bond Platform-------------------------------------อื่นๆ - 1. เหตุผลในการออกประกาศ เพื่อรองรับการให้บริการจําหน่ายตราสารหนี้ภายใต้ระบบการให้บริการ Bond Platform ของธนาคารแห่งประเทศไทย (ธปท.) ผ่านตัวแทนจําหน่ายตราสารหนี้ โดยมีวัตถุประสงค์เพื่อให้กระบวนการจําหน่ายตราสารหนี้ โดยเฉพาะการจัดสรรตราสารหนี้ การชําระเงิน การเปิดบัญชีฝากหลักทรัพย์ และการฝากตราสารหนี้ มีประสิทธิภาพ โปร่งใส และมั่นคงปลอดภัยอื่นๆ - 2. อํานาจตามกฎหมาย เพื่ออนุวัติตามข้อ 4.2 (2) แห่งระเบียบธนาคารแห่งประเทศไทย เรื่อง การให้บริการระบบและเครือข่ายอิเล็กทรอนิกส์สําหรับธุรกรรมตราสารหนี้ (Bond Platform) ธปท. จึงได้กําหนดให้การบริการจําหน่ายตราสารหนี้เป็นบริการอีกประเภทหนึ่งภายใต้การให้บริการ Bond Platformอื่นๆ - 3. ขอบเขตการบังคับใช้ ให้ใช้บังคับกับสมาชิกที่ประสงค์จะใช้บริการจําหน่ายตราสารหนี้ภายใต้การให้บริการ Bond Platform ตามระเบียบธนาคารแห่งประเทศไทย เรื่อง การให้บริการระบบและเครือข่ายอิเล็กทรอนิกส์สําหรับธุรกรรมตราสารหนี้ (Bond Platform)อื่นๆ - 4. เนื้อหา 4.1 คํานิยามในประกาศนี้ "ผู้ใช้บริการจําหน่ายตราสารหนี้" หมายถึง สมาชิกที่ได้รับอนุญาตจาก ธปท. ให้ใช้บริการ Bond Platform ตามระเบียบธนาคารแห่งประเทศไทย เรื่อง การให้บริการระบบและเครือข่ายอิเล็กทรอนิกส์สําหรับธุรกรรมตราสารหนี้ (Bond Platform) "ระบบงานจําหน่ายตราสารหนี้" หมายถึง ระบบงานที่ใช้สําหรับบริการจําหน่ายตราสารหนี้ภายใต้การให้บริการ Bond Platform "ผู้ซื้อ" หมายถึง ผู้ซื้อตราสารหนี้ที่มีสิทธิซื้อตามคุณสมบัติที่ผู้ออกตราสารหนี้กําหนด เช่น บุคคลธรรมดา นิติบุคคล หรือสถาบันการเงิน เป็นต้น "รายการจําหน่าย" หมายถึง รายการขายตราสารหนี้ที่ตัวแทนจําหน่ายตราสารหนี้ได้รับคําสั่งซื้อจากผู้ซื้อ และส่งเข้าระบบงานจําหน่ายตราสารหนี้ "ข้อมูลการจําหน่าย" หมายถึง ข้อมูลของรายการจําหน่ายตราสารหนี้ที่เกี่ยวข้องกับผู้ซื้อและข้อมูลประกอบอื่น ๆ เพื่อใช้สําหรับระบบงานจําหน่ายตราสารหนี้ "การจัดสรรตราสารหนี้" หมายถึง การที่ตัวแทนจําหน่ายตราสารหนี้ได้รับสิทธิจองซื้อตราสารหนี้ให้แก่ผู้ซื้อตามจํานวนเงิน หรือจํานวนหน่วยที่ผู้ออกตราสารหนี้จัดสรรให้แก่ตัวแทนจําหน่ายตราสารหนี้ตามที่ระบุไว้ในรายละเอียดการจําหน่ายตราสารหนี้ "การเดบิตบัญชี" หมายถึง การหักบัญชีเงินฝากที่ ธปท. "การฝากตราสารหนี้" หมายถึง การบันทึกจํานวนตราสารหนี้ลงในบัญชีฝากหลักทรัพย์ ที่ตัวแทนจําหน่ายตราสารหนี้ได้เปิดไว้กับศูนย์รับฝากหลักทรัพย์ "บาทเนต" หมายถึง ระบบที่ ธปท. ให้บริการตามระเบียบธนาคารแห่งประเทศไทยว่าด้วยการบริการบาทเนต 4.2 การขอใช้บริการ ผู้ใช้บริการจําหน่ายตราสารหนี้ต้องยื่นหนังสือแจ้งการขอใช้บริการจําหน่ายตราสารหนี้ภายใต้การให้บริการ Bond Platform ต่อ ธปท. ตามแบบที่แนบท้ายประกาศนี้ 4.3 การจัดสรรตราสารหนี้ให้แก่ผู้ซื้อ 4.3.1 ตัวแทนจําหน่ายตราสารหนี้มีหน้าที่ส่งข้อมูลการจําหน่ายเข้าระบบงานจําหน่ายตราสารหนี้ตามหลักเกณฑ์และเงื่อนไขที่ ธปท. กําหนด เพื่อใช้ในการจัดสรรตราสารหนี้ให้แก่ผู้ซื้อ โดยตัวแทนจําหน่ายตราสารหนี้จะต้องดําเนินการในการรู้จักลูกค้า (Know Your Customer) และการตรวจสอบเพื่อทราบข้อเท็จจริงเกี่ยวกับลูกค้า (Customer Due Diligence) ตามหลักเกณฑ์ของกฎหมาย ว่าด้วยการป้องกันและปราบปรามการฟอกเงิน และกฎหมายอื่นที่เกี่ยวข้อง 4.3.2 เมื่อตัวแทนจําหน่ายตราสารหนี้ได้ดําเนินการส่งข้อมูลการจําหน่ายตามข้อ 4.3.1 แล้ว ตัวแทนจําหน่ายตราสารหนี้จะได้รับการยืนยันผลการจัดสรรตราสารหนี้ จากระบบงานจําหน่ายตราสารหนี้ให้กับผู้ซื้อ ตามหลักเกณฑ์และเงื่อนไขที่ผู้ออกตราสารหนี้กําหนด ทั้งนี้ ในการจัดลําดับการจัดสรรตราสารหนี้จะพิจารณาจากวันและเวลาที่ระบบงานจําหน่ายตราสารหนี้ได้รับข้อมูลการจําหน่ายจากตัวแทนจําหน่ายตราสารหนี้ 4.3.3 รายการจําหน่าย จะไม่ได้รับการจัดสรรตราสารหนี้ให้แก่ผู้ซื้อตามข้อ 4.3.2 ในกรณีดังต่อไปนี้ (1) ข้อมูลการจําหน่ายไม่เป็นไปตามหลักเกณฑ์และเงื่อนไขที่ ธปท. กําหนด (2) การจําหน่ายตราสารหนี้ไม่เป็นไปตามเงื่อนไขที่ผู้ออกตราสารหนี้กําหนด (3) วงเงินในการจําหน่ายตราสารหนี้ได้ถูกจัดสรรให้แก่ตัวแทนจําหน่ายตราสารหนี้เต็มวงเงินที่ผู้ออกตราสารหนี้กําหนดแล้ว (4) มีเหตุสุดวิสัยที่ทําให้ไม่สามารถจัดสรรตราสารหนี้ให้แก่ตัวแทนจําหน่ายตราสารหนี้ได้ 4.3.4 ตัวแทนจําหน่ายตราสารหนี้มีหน้าที่ตรวจสอบและติดตามสถานการณ์จัดสรรตราสารหนี้จากระบบงานจําหน่ายตราสารหนี้ เพื่อบันทึกผลการจัดสรรตราสารหนี้ให้แก่ผู้ซื้อตามที่ได้รับจากระบบงานจําหน่ายตราสารหนี้ตามข้อ 4.3.2 รวมถึงประสานงานและดําเนินการในส่วนที่เกี่ยวข้องต่อไป 4.3.5 ตัวแทนจําหน่ายตราสารหนี้มีหน้าที่ปฏิบัติตามหลักเกณฑ์ที่ผู้ออกตราสารหนี้กําหนด ในกรณีที่มีการเปลี่ยนแปลงหรือแก้ไขข้อมูลการจําหน่ายของรายการจําหน่ายที่ได้รับการจัดสรรตราสารหนี้แล้วตามข้อ 4.3.2 4.3.6 ตัวแทนจําหน่ายตราสารหนี้จะยกเลิกรายการจําหน่ายที่ได้รับการจัดสรรตราสารหนี้แล้วตามข้อ 4.3.2 ตามหลักเกณฑ์และเงื่อนไขที่ ธปท. หรือผู้ออกตราสารหนี้กําหนด 4.3.7 การกําหนดวันที่จดทะเบียนสําหรับเริ่มต้นคํานวณดอกเบี้ยของรายการจําหน่ายที่ได้รับการจัดสรรตราสารหนี้ให้แก่ผู้ซื้อตามข้อ 4.3.2 ให้เป็นไปตามหลักเกณฑ์ที่ผู้ออกตราสารหนี้หรือธปท. กําหนด 4.3.8 ในกรณีที่มีข้อโต้แย้งเกี่ยวกับการจัดสรรตราสารหนี้ให้แก่ผู้ซื้อที่ไม่สามารถหาข้อยุติได้ ให้ผู้ออกตราสารหนี้เป็นผู้วินิจฉัยชี้ขาด 4.4 การชําระเงิน 4.4.1 ตัวแทนจําหน่ายตราสารหนี้มีหน้าที่ ดังต่อไปนี้ (1) ตรวจสอบความถูกต้องของรายการจําหน่ายที่ผู้ซื้อต้องชําระเงินให้แก่ผู้ออกตราสารหนี้ ก่อนที่ระบบงานจําหน่ายตราสารหนี้จะแจ้งข้อมูลการชําระเงินตามวันเวลาที่กําหนด (2) โอนเงินตามข้อมูลการชําระเงินที่ได้รับแจ้งจากระบบงานจําหน่ายตราสารหนี้ตามข้อ 4.4.1 (1) ให้แก่ รปท. ผ่านระบบบาทเนตภายในวันเวลาที่กําหนด (3) ติดตามผลการโอนเงินตามข้อ 4.4.1 (2) จากผลการเดบิตบัญชีในระบบบาทเนต และแจ้งผลการโอนเงินดังกล่าวให้ ธปท. ทราบ ทั้งนี้ หากตัวแทนจําหน่ายตราสารหนี้ไม่ดําเนินการตามข้อ 4.4.1 (1) - (3) ธปท. จะดําเนินการตามหลักเกณฑ์ที่ผู้ออกตราสารหนี้กําหนด 4.4.2 ธปท. มีหน้าที่ติดตาม และตรวจสอบความถูกต้องของจํานวนเงินทั้งหมดที่ได้รับโอนจากตัวแทนจําหน่ายตราสารหนี้ตามข้อ 4 4.1 และโอนเงินที่ได้รับจากตัวแทนจําหน่ายตราสารหนี้ดังกล่าวให้แก่ผู้ออกตราสารหนี้ผ่านระบบบาทเนตภายในวันเวลาที่กําหนด 4.4.3 ผู้ออกตราสารหนี้มีหน้าที่ติดตามและตรวจสอบความถูกต้องของจํานวนเงินทั้งหมดที่ได้รับจาก ธปท. ตามข้อ 4.4.2 4.5 การเปิดบัญชีฝากหลักทรัพย์ 4.5.1 ตัวแทนจําหน่ายตราสารหนี้มีหน้าที่พิจารณาดําเนินการแจ้งขอเปิดบัญชีฝากหลักทรัพย์ให้แก่ผู้ซื้อที่ได้รับการจัดสรรตราสารหนี้ตามข้อ 4.3.2 รวมทั้งส่งข้อมูลการจําหน่ายที่ตรวจสอบความถูกต้องแล้วเข้าระบบงานจําหน่ายตราสารหนี้ตามหลักเกณฑ์และเงื่อนไขที่ ธปท.กําหนด 4.5.2 ศูนย์รับฝากหลักทรัพย์จะเปิดบัญชีฝากหลักทรัพย์ให้แก่ผู้ซื้อ เมื่อได้รับแจ้งการขอเปิดบัญชีฝากหลักทรัพย์และข้อมูลการจําหน่ายตามข้อ 4.5.1 จากตัวแทนจําหน่ายตราสารหนี้ตามหลักเกณฑ์ที่ศูนย์รับฝากหลักทรัพย์กําหนด รวมถึงแจ้งผลการเปิดบัญชีฝากหลักทรัพย์ดังกล่าวผ่านระบบงานจําหน่ายตราสารหนี้เมื่อดําเนินการเสร็จสิ้น 4.5.3 ตัวแทนจําหน่ายตราสารหนี้มีหน้าที่ติดตามผลการเปิดบัญชีฝากหลักทรัพย์ให้แก่ผู้ซื้อ รวมถึงดําเนินการบันทึกข้อมูลการจําหน่ายที่เกี่ยวข้องกับผู้ซื้อให้ครบถ้วนก่อนศูนย์รับฝากหลักทรัพย์ดําเนินการฝากตราสารหนี้ให้แก่ผู้ซื้อ 4.6 การฝากตราสารหนี้ 4.6.1 ตัวแทนจําหน่ายตราสารหนี้มีหน้าที่ตรวจสอบความถูกต้องของรายการจําหน่ายที่ได้ชําระเงินแล้วตามข้อ 4.4.2 รวมถึงบันทึกข้อมูลการจําหน่ายให้ครบถ้วนตามที่ ธปท.กําหนด ในกรณีที่พบว่าข้อมูลการจําหน่ายไม่ครบถ้วน หรือไม่ถูกต้อง ให้ตัวแทนจําหน่ายตราสารหนี้ดําเนินการบันทึกหรือแก้ไขข้อมูลการจําหน่ายให้ครบถ้วนถูกต้องภายในระยะเวลาที่กําหนด 4.6.2 ธปท. จะดําเนินการรวบรวมข้อมูลการจําหน่ายที่ได้รับตามข้อ 4.6.1 และได้ชําระเงินแล้วจากตัวแทนจําหน่ายตราสารหนี้ และนําส่งให้กับศูนย์รับฝากหลักทรัพย์เพื่อทําการฝากตราสารหนี้ 4.6.3 ศูนย์รับฝากหลักทรัพย์มีหน้าที่บันทึกการฝากตราสารหนี้ให้แก่ผู้ซื้อเมื่อได้รับข้อมูลจาก ธปท. ตามข้อ 4.6.2 ตามหลักเกณฑ์ที่ศูนย์รับฝากหลักทรัพย์กําหนด รวมถึงแจ้งผลการฝากตราสารหนี้ดังกล่าวผ่านระบบงานจําหน่ายตราสารหนี้เมื่อดําเนินการเสร็จสิ้น 4.6.4 ตัวแทนจําหน่ายตราสารหนี้มีหน้าที่ติดตามผลการฝากตราสารหนี้ รวมถึงดําเนินการอื่น ๆ เพื่อยืนยันการฝากตราสารหนี้ให้แก่ผู้ซื้อทราบภายในระยะเวลาที่กําหนด 4.7 การระงับการใช้บริการ การใช้บริการระบบบริการจําหน่ายตราสารหนี้จะถูกระงับไปเมื่อมีเหตุอย่างหนึ่งอย่างใด ดังต่อไปนี้ (1) ธปท. อาจพิจารณาให้ผู้ใช้บริการจําหน่ายตราสารหนี้ ระงับการใช้บริการจําหน่ายตราสารหนี้เป็นการชั่วคราว เมื่อผู้ใช้บริการจําหน่ายตราสารหนี้ไม่ปฏิบัติตามประกาศนี้หรือมีพฤติการณ์ที่อาจก่อให้เกิดผลกระทบต่อการใช้บริการ Bond Platform โดย ธปท. จะแจ้งให้ทราบในเวลาอันควรก่อนระงับการใช้บริการจําหน่ายตราสารหนี้ ในกรณีที่มีการระงับการใช้บริการเป็นการชั่วคราว ผู้ใช้บริการจําหน่ายตราสารหนี้ต้องทําการแก้ไขข้อบกพร่อง หรือเสนอแผนงานที่ชัดเจนสําหรับการแก้ไขข้อบกพร่องดังกล่าว ภายในระยะเวลา 20 วันทําการ นับจากวันที่ ธปท. ระงับการใช้บริการจําหน่ายตราสารหนี้ ทั้งนี้หากผู้ใช้บริการจําหน่ายตราสารหนี้ไม่ดําเนินการดังกล่าว ธปท. อาจพิจารณาเพิกถอนการใช้บริการจําหน่ายตราสารหนี้ (2) ในกรณีที่ผู้ใช้บริการจําหน่ายตราสารหนี้ต้องการระงับการใช้บริการจําหน่ายตราสารหนี้ ให้ผู้ใช้บริการจําหน่ายตราสารหนี้มีหนังสือแจ้งความประสงค์ขอระงับการใช้บริการจําหน่ายตราสารหนี้ต่อ ธปท. ล่วงหน้าไม่น้อยกว่า 20 วันทําการ ก่อนวันที่ผู้ใช้บริการประสงค์ขอระงับการใช้บริการจําหน่ายตราสารหนี้ ตามแบบที่แนบท้ายประกาศนี้ ธปท. จะพิจารณาการระงับใช้บริการจําหน่ายตราสารหนี้ตามเหตุผลและความจําเป็นอื่นๆ - 5. วันเริ่มต้นบังคับใช้ ประกาศนี้ให้ใช้บังคับตั้งแต่วันประกาศเป็นต้นไปผู้มีอํานาจลงนาม - ประกาศ ณ วันที่ 15 พฤษภาคม 2563 (นายวิรไท สันติประภพ)ผู้ว่าการธนาคารแห่งประเทศไทย